Zwjahel

Zwjahel (ukrainsce Звягель, 1795–2022 Новоград-Волинський, Nowohrad-Wolynskyj) je město w Žytomyrskej oblasći na Ukrainje. Leži při rěce Sluč něhdźe 90 kilometrow sewjerozapadnje Žytomyra. Ma něhdźe 56 tysac wobydlerjow. Sydlišćo naspomni so w lěće 1256 prěni raz jako Woswjagel. Při třećim dźělenju Pólskeje w lěće 1793 přeńdźe město do Ruskeho carstwa. Wot lěta 1795 měješe jako Nowohrad-Wolynskyj měšćanske prawa. Po Pólsko-sowjetskej wójnje sta so 1921 z dźělom Sowjetskeho zwjazka a ležeše njedaloko noweje pólskeje hranicy. W Druhej swětowej wójnje bě wot 1941 do 1944 wot Němskeje wobsadźene. Dnja 16. junija 2022 rozsudźi so měšćanska rada za wróćenje stareho měšćanskeho mjena Zwjahel, štož bu 16. nowembra tutoho lěta wot ukrainskeho sejma wobkrućene. Ze Zwjahela pochadźeše wuznamna ukrainska basnjerka Lesja Ukrajinka (1871–1913). Žórła Literatura Nowogród Wołyński — Warszawa : Filip Sulimierski i Władysław Walewski, 1886. — T. VII : Netrebka — Perepiat. Новоград-Волинський// Енциклопедія історії України : у 10 т. / редкол.: В. А. Смолій (голова) та ін. ; Інститут історії України НАН України. — К. : Наук. думка, 2010. — Т. 7 : Мл — О. — С. 474. — ISBN 978-966-00-1061-1. Wotkazaj Oficielne webstrony